|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ**49η ΠΕΡΙΦΕΡΕΙΑ** **ΔΗΜΟΤΙΚΗΣ ΕΚΠΑΙΔΕΥΣΗΣ ΑΤΤΙΚΗΣ** ΣΧΟΛΙΚΟΣ ΣΥΜΒΟΥΛΟΣ Δρ. ΑΝΔΡΕΑΣ Ν. ΖΕΡΓΙΩΤΗΣ |  | **Διόνυσος, 5 Απριλίου 2016** **Αριθμ. Πρωτ.: Φ3.Α/ 108****ΠΡΟΣ** **κ.κ. Διευθυντές και Διευθύντριες** **των Σχολείων της 49ης****Περιφέρειας Δ.Ε. Αττικής****Κοιν.****κ. Προϊστάμενο Επιστημονικής & Παιδαγωγικής Καθοδήγησης Αττικής** |
| Ταχ. Δ/νση | : Πλαστήρα Νικολάου, 50 |
| Τ.Κ.-Πόλη | : 14576, Διόνυσος |
| Τηλέφωνο | : 2108145999 |
| Ηλ. Δ/νση | : symdim-anatt49@sch.gr |
| **Ιστολόγιο** | **:** [**www.49epa.weebly.com**](http://www.49epa.weebly.com) |
| Πληροφορίες | : Αλεξάνδρα Χρηστίδου Kωνσταντίνα Χανδρά  |
| Τηλ.   | : 210 24 61 598 213 213 9934 |
| Ηλ. Δ/νση | : simvouloi@yahoo.com |

**Θέμα: «Δράσεις σχολείων της 49ης Εκπαιδευτικής Περιφέρειας Αττικής σχ. έτους 2015-16 για την ψυχοπαιδαγωγική υποστήριξη της μετάβασης μαθητών της ΣΤ΄ τάξης από το Δημοτικό στο Γυμνάσιο».**

Αγαπητές & αγαπητοί συνάδελφοι Διευθυντές και Διευθύντριες, συνάδελφοι/ισσες της ΣΤ΄ τάξης και μέλη των Συλλόγων Διδασκόντων, αυτή την περίοδο κάθε Δημοτικό Σχολείο πρέπει να σχεδιάσει κα να αναλάβει δράσεις ψυχοπαιδαγωγικής υποστήριξης της μετάβασης των μαθητών του, που αποφοιτούν, στο γυμνάσιο. Για το σκοπό αυτό σας καλώ όλες/ους, μέσα από συνεννοήσεις και επαφές που θα επιδιώξετε με τους συναδέλφους της Β/θμιας, να δρομολογήσετε άμεσα τις δράσεις σας προς την κατεύθυνση αυτή. Όλοι οι μαθητές του σχολείου αλλά και όλοι οι συνάδελφοι πρέπει, με κάποιον τρόπο, να συμμετέχουν στη διαδικασία αυτή της προετοιμασίας των μαθητών/τριών της ΣΤ΄ τάξης για την ομαλή ένταξή τους στο νέο σχολικό πλαίσιο. Η εμπειρία που αποκτήθηκε από την εφαρμογή ανάλογων δράσεων κατά τα προηγούμενα σχολικά έτη στα σχολεία της Περιφέρειάς μας, θεωρώ ότι θα είναι οδηγός μας τόσο στο σχεδιασμό όσο και στην υλοποίηση των δράσεων αυτών. Οι δράσεις αυτές ψυχοπαιδαγωγικής υποστήριξης της μετάβασης των μαθητών της Στ΄ τάξης προς το Γυμνάσιο, θα πρέπει να ενσωματώνουν την ταυτότητα, τις ιδιαιτερότητες, αλλά και τη δυναμική της κάθε σχολικής μονάδας, με τις ξεχωριστές συνθήκες που επικρατούν σε αυτή.

 Ενδεικτικά προτείνουμε, με βάση και την εμπειρία των προηγούμενων ετών, τη διοργάνωση αθλητικών αγώνων στο πλαίσιο του μαθήματος της Φυσικής Αγωγής από κοινού με την Α΄ ή τη Β΄ τάξη του γυμνασίου τόσο στο χώρο των Δημοτικών όσο και των Γυμνασίων, σκακιστικών αγώνων με τη συμμετοχή των συλλόγων γονέων και κηδεμόνων σε ώρες εκτός μαθημάτων, ρητορικών αγώνων σε συνεργασία με τους συναδέλφους καθηγητές, κοινές δραστηριότητες καλλιτεχνικού περιεχομένου με συμμετοχή των αντίστοιχων ειδικοτήτων και ανοιχτή έκθεση του υλικού, επισκέψεις των τμημάτων της ΣΤ΄ τάξης στο γυμνάσιο με τη συνοδεία των δασκάλων και των Διευθυντών τους για γνωριμία με τους καθηγητές, συνδιοργάνωση κοινών μαθημάτων σε αίθουσες του γυμνασίου κυρίως στη γλώσσα και στα μαθηματικά, ενημέρωση των μαθητών για το πρόγραμμα και τις συνθήκες λειτουργίας του γυμνασίου και ενημερωτικές ομιλίες για τους γονείς των μαθητών της Στ΄ δημοτικού.

Ιδιαίτερα σημαντικό είναι σε όλη αυτή τη χρονική περίοδο μέχρι και το τέλος της σχολικής χρονιάς και στις αρχές της επόμενης, τόσο οι μαθητές, όσο και οι οικογένειές αλλά και οι συνάδελφοί μας στη Β/θμια να είναι αποδέκτες μιας καλά σχεδιασμένης υποστήριξης από την πλευρά μας, επάνω στο θέμα αυτό. Για το λόγο αυτό, θεωρούμε ότι οι επισκέψεις μας στα κατά τόπους γυμνάσια θα πρέπει να είναι περισσότερες από μία και οι δράσεις μας σε κάθε σχολική μονάδα πρέπει να είναι αρκετές και συστηματικές, ώστε να μην εξαντλούνται σε μία μόνο επίσκεψη των μαθητών της Στ΄ τάξης στο κοντινό γυμνάσιο. Αυτό θα βοηθήσει και στην ενδυνάμωση των δεσμών μεταξύ της Α/θμιας με τη Β/θμια στο πλαίσιο της ενιαίας υποχρεωτικής εκπαίδευσης και φυσικά και στη διαμόρφωση μιας κοινής, κατά το δυνατόν, προσέγγισης μεταξύ όλων των βαθμίδων στις καλές πρακτικές υποστήριξης της μετάβασης των μαθητών μας.

 Παρακαλούμε, τέλος, οι δράσεις αυτές να δημοσιοποιούνται στην τοπική κοινωνία και κοινοποιούνται και σε εμάς, ώστε να υπάρχει και προβολή τους μέσα από την ιστοσελίδα της 49ης Περιφέρειας. Σας εύχομαι καλή επιτυχία και σας διαβεβαιώνω ότι και προσωπικά θα στηρίζω και θα είμαι αρωγός σε όλες τις προσπάθειές σας για το σκοπό αυτό.

 Ο Σχολικός Σύμβουλος

Ανδρέας Ζεργιώτης